|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Oberšturmfiurerio antsiuvai
SS oberšturmfiureris, tarnavęs Mauthauzeno koncentracijos stovykloje.
**Oberšturmfiureris** (vok. *Obersturmführer*) – SS laipsnis, naudotas 1932–1945 m. lygus armijos vyresniajam leitenantui (oberleitenantas Vermachte). Tai vienas dažniausių SS karininkų laipsnių Antrojo pasaulinio karo metais.

Laipsnis taip pat naudotas ir tokiose nacionalsocialistų organizacijose kaip SA, NSKK, NSFK. 

Žodis vok. *Obersturmführer* reiškia 'vyresnysis šturmo (kuopos) vadas'. Nacionalsocialistų organizacijose vok. *Sturm* reiškė ir 'kuopa'. Laipsnis buvo įvestas 1932 m. plečiant SA organizaciją, kai prireikė papildomų karininkų laipsnių. Tuo pačiu metu laipsnis imtas naudoti ir SS organizacijoje.

SA oberšturmfiureris
--------------------

Oberšturmfiureris buvo vyresnis už šturmfiurerį, bet jaunesnis už šturmhauptfiurerį. 

SA oberšturmfiurerio atskyrio ženklai buvo trys įžambine išdėstyti sidabriniai kvadratėliai ir viena dviguba sidabrinė juostelė apykaklės antsiuvo pakrašty. 

SA oberšturmfiureris buvo jaunesnysis kuopos vadas, vadovavęs 50–100 kareivių.

SS oberšturmfiureris
--------------------

SS oberšturmfiureris buvo vyresnis už unteršturmfiurerį, bet jaunesnis už hauptšturmfiurerį. 

SS oberšturmfiurerio atskyrio ženklai buvo trys įžambine išdėstyti sidabriniai kvadratėliai ir viena dviguba sidabrinė juostelė apykaklės antsiuvo pakrašty. Dėvėdami pilką lauko uniformą nešiodavo ir oberleitenanto antpečius.

SS organizacijoje SS oberšturmfiureriai galėjo būti adjutantai štabe, gestapo karininkai, koncentracijos stovyklų prižiūrėtojai, techninių tarnybų viršininkai ir pan.
SS kariuomenėje oberšturmfiureriai paprastai būdavo būrių vadai. 

SS kariuomenės oberšturmfiurerio skiriamieji ženklai
* AntpečiaiAntpečiai
* Apykaklės antsiuvaiApykaklės antsiuvai
* Kamufliažinės aprangos antsiuvaiKamufliažinės aprangos antsiuvai

Istorija
--------

Laipsnis atsirado iš SS šturmo (kuopos) vado pavaduotojo pavadinimo. SS organizacijos SS šturmas (vok. *SS Stürme*) buvo kuopos dydžio padalinys, sudarytas iš 3–4 SS trupų (vok. *SS Truppen*), atitikusių būrius. 

SS šturmas būdavo organizuotas nedideliame mieste, kaimo rajone. Šturmo sudėtyje būdavo 54–180 žmonių. 

* Tankų kovų asas oberšturmfiureris Michaelis Vitmanas (Michael Wittmann), 1-oji SS tankų divizija Leibstandarte SS Adolf Hitler (1944 m. sausis)Tankų kovų asas oberšturmfiureris Michaelis Vitmanas (*Michael Wittmann*), 1-oji SS tankų divizija *Leibstandarte SS Adolf Hitler* (1944 m. sausis)
* Oberšturmfiureris Gerhardas Pleisas (Gerhard Pleiss) (Graikija, 1941 m.)Oberšturmfiureris Gerhardas Pleisas (*Gerhard Pleiss*) (Graikija, 1941 m.)
* Oberšturmfiureris Valteris Gertas (Walter Gerth), SS panzergenadierių divizija Totenkopf (Negyva galva)'Oberšturmfiureris Valteris Gertas (*Walter Gerth*), SS panzergenadierių divizija *Totenkopf* (Negyva galva)'

|  |  |  |
| --- | --- | --- |
| jaunesnis laipsnis**unteršturmfiureris**(leitenantas) | **SS laipsnis****oberšturmfiureris**(vyresnysis leitenantas) | vyresnis laipsnis**hauptšturmfiureris**(kapitonas) |
| jaunesnis laipsnis**šturmfiureris** | **SA laipsnis****oberšturmfiureris** | vyresnis laipsnis**šturmhauptfiureris** |